24/07/2019 | Administración LocalMunicipal
As Pontes de García Rodríguez
Secretaría
Acordo do Pleno do concello de data 19/07/2019 de retribucións, asistencias e indemnizacións aos membros da Corporación

Con este anuncio faise público que o Pleno do concello, en sesión extraordinaria urxente que tivo lugar o día 19/07/2019, acadou, entre outros, o seguinte acordo con dez votos a favor (PSdG-PSOE e grupo mixto, representante do PP), e dúas abstencións (BNG), á vista do disposto no artigo 38 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das Entidades locais e nos artigos 75.1, 2, 3 e 4 da Lei 7/1985, do 2 de abril, reguladora das bases do réxime local (LRBRL): 1º) Determinar os cargos que desenvolverán as súas funcións con dedicación exclusiva ou parcial, segundo o que se detalla de seguido: a) Recoñecer a dedicación exclusiva para a concellaría delegada da Área de Urbanismo e Coordinación de Goberno. A retribución bruta anual será de 38 894,39 €, que se pagarán en catorce mensualidades. b) Recoñecer a dedicación exclusiva para a concellaría delegada da Área de Recursos Humanos, Industria e Emprego. A retribución bruta anual será de 33 279,56 €, que se pagarán en catorce mensualidades. c) Recoñecer a dedicación exclusiva para a concellaría delegada da Área de Contratación e Cultura. A retribución bruta anual será de 30 952,25 €, que se pagarán en catorce mensualidades. d) Recoñecer a dedicación exclusiva para a concellaría delegada da Área de Benestar Social, Igualdade, Educación e Xuventude. A retribución bruta anual será de 30 952,25 €, que se pagarán en catorce mensualidades. e) Recoñecer a dedicación exclusiva para a concellaría delegada da Área de Deportes. A retribución bruta anual será de 30 952,25 €, que se pagarán en catorce mensualidades. f) Recoñecer a dedicación parcial para a concellaría delegada da Área de Turismo, Consumo, Hostalaría e Comercio. A retribución bruta anual será de 18 092,70 €, que se pagarán en catorce mensualidades. A dedicación mínima semanal para a percepción desta retribución será de 27 horas. g) Recoñecer a dedicación parcial para a concellaría delegada da Área de Organización Interna e Medios Locais. A retribución bruta anual será de 20 103,19 €, que se pagarán en catorce mensualidades. A dedicación mínima semanal para a percepción desta retribución será de 30 horas. h) Recoñecer a dedicación parcial para o grupo mixto, na procura do desenvolvemento das súas labores de oposición. A retribución bruta anual será de 16 752,50 €, que se pagarán en catorce mensualidades. A dedicación mínima semanal para a percepción desta retribución será de 25 horas. O grupo mixto, integrado por dúas formacións distintas, e á vista de que a portavocía exercerase con división de tempo, poderá repartir a retribución entre ambos a proposta do grupo. i) Acordar que o réxime das indemnizacións por gastos ocasionados no exercicio do cargo sexa o previsto no Real Decreto de 24 de maio de 2002 regulador das indemnizacións por razón do servizo. j) Notificar este acordo aos concelleiros e concelleiras designados mediante Decreto 993/2019, do 24 de xuño, para ocupar os cargos que se desenvolverán en réxime de dedicación exclusiva e parcial así como as persoas integrantes do grupo mixto. As persoas designadas para desenvolver o cargo con dedicación exclusiva percibirán as retribucións cando acrediten que reúnen as condicións para o desempeño do cargo en réxime de dedicación exclusiva e acepten expresamente o cargo, de conformidade co disposto no artigo 13.4 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais.2º) Establecer as seguintes indemnizacións por preparación de asuntos e efectiva asistencia a sesións dos seguintes órganos de goberno colexiados: – Sesións do Pleno do concello: 74 €. – Sesións da Xunta de Goberno Local: 48 €. – Sesións das Comisións Informativas: 36 €. Estas indemnizacións as percibirán os membros do concello que non perciban retribucións en réxime de dedicación exclusiva ou parcial. Cando coincida no mesmo día máis dunha sesión dos órganos colexiados descritos, terán dereito a percibir unha soa asistencia polo que se tomará en consideración para tal fin, cando así proceda, a de maior importe das realizadas.3º) As dedicacións exclusivas, parciais, asistencias a órganos colexiados e indemnizacións faranse efectivas co motivo do pagamento da nómina do persoal municipal nas súas mesmas datas e mediante os mesmos procedementos, unha vez teñan sido aprobadas polo órgano competente.4º) Publicar este acordo no BOP e no taboleiro de anuncios da Corporación, de conformidade co previsto no artigo 75.5 da LRBRL. As Pontes de García Rodríguez, 19 de xullo de 2019 O alcalde Valentín González Formoso